Panagnaan 
ni 
Awwal Jaman 


Junya’ Pinapayak 


1 INi panagnaan, pag pinapayak me" Tuhan junya' ka 

langit, “kuwan junya', ya' lagi mantuk maka ya' gi 
isihan, lindom lagi labbasakayi maka masi gi limun me' 
bohe'. Suga' luu na pin Ru Tuhan me' ga paang-ang pajata' 
man kuwit bohe'. 

3Pag-anu, pagka lindom gi labbasakayi, ilooy ma 
magpalman na Tuhan, yuk na, “Po' ko danta'.” Dari, ilooy 
ma luu du danta'. #Pag nda' Tuhan me' looy, kamahapan 
na ya. 

Pag-anu, lay na baw sinakkat me' na danta' maka 
lindom. 5Bo' lay awonan na danta', yana llaw, kuwan 
lindom, yana sangom. Pag bay pingka' sangom, pag taabut 
sayu, ilooy na poonan Ilaw sibuwa. 

6Pag-anu, magpalman na baw Tuhan, yuk na, “Subay 
luu sallangan supaya kasohean bohe' pa Jjata', kasohean 
man diyo'.” 7Dari, lay na baw Tuhan mapayak sallangan 


A 2 | Panagnaan 1 A 
Pp man nakkat bohe'. Kasohean lay pa jata' man sallangan N 
s looy, kuwan kasohean lay man diyo'. #Bo' lay awonan na a 
N sallangan looy, langit. Pag bay pingka' sangom, pag taabut 4 
X sayu, ilooy na nika-duwa ngallaw na. y 


9Pag-anu, magpalman na baw Tuhan ni sikamimon 
bohe' diyo' langit, yuk na, “Pahiyu ko bohe' pa disu tampat 


A mari po' tana' laggu'.” Dari, ilooy ma magti du magjatu. X 
A 10Bo' lay awonan na tana' looy, gumi. Kuwan bohe' ma bay N 
pahiyu, lay awonan na dilawut. Pag nda' Tuhan ilooy ma A 
bay pabuwat na, kamahapan na ya. o 
5 1Pag-anu, magpalman na baw Tuhan, yuk na, “Tomo' 4 
NO ko katumbu-tumbuhan ta' gumi, yana ga tinanom bigihan y 


buwa' na sampay jinisan kakayu-kayuhan ma bigihan buwa' 
na mari paeka.” Dari, lay du magjatu, !2batan jinisan 
tinanom sampay kakayu-kayuhan lay na tomo' ta' gumi. 
Pag nda' Tuhan, kamahapan na ya. Pag bay pingka' 


KON sangom, pag taabut sayu, ilooy na nika-tallu ngallaw na. N 
> 14Pag-anu, magpalman na baw Tuhan, yuk na, “Po' ko 4 
G siga su' ta' langit man nilang sangom ka llaw, man s 
N mindogahan timpu, man ngitung halian buwan ka buwanan h 
NG ni taun, Ssampay man marantaan junya'.” Dari, lay du y 


magti magjatu, I6batan luu na sū' duwa bay pinapayak le' 
Tuhan. Ilooy ma basag danta' na, yana mata llaw ma 
muwan danta' llaw-llaw. Kuwan disu ma kulang danta' na, 
yana buwan ma muwan danta’ sangom. Maka lay gi ya 
4 buwat potean. I7Ilooy si' labbasakayi lay inanna' me' Tuhan 
ta' langit man marantaan junya' 18ni sangom ka llaw, maka mo 

man nakkat lindom ka danta'. Dari, pag nda' Tuhan, 
kamahapan na ya ni inaa si' sikamimon. 19Pag bay pingka' 
sangom, pag taabut sayu, ilooy na nika-mpat ngallaw na. 

2@Pag-anu, magpalman na baw Tuhan, yuk na, “Subay 
situ meka jinisan balnyawa mehe-diki' ni dilawut sampay 
ni jawom bohe' langngin. Maka subay luu ga manuk-manuk 
maglomengan ta' baliyu.” 21Dari, pinapayak du me' Tuhan 
sattuwa mehe ni dilawut sampay mimon jinisan balnyawa 
njawom bohe', pa ni dilawut, pa ni bohe' langngin ta' dile, 
sampay mimon jinisan manuk-manuk. Dari, pag nda' 
Tuhan, kamahapan na ya ni ilooy labbasakayi, ?2sampay lay 
gi sila binuwanan me' na kalamat, yuk na, “Hanak-balanak 
na kam sagannap ma llum njawom bohe', ma mehe ma 
diki' sampay ga manuk-manuk mari kam paeka bo' paeka 
na pin ni sikaliput junya'.” 23Pag bay pingka' sangom, pag 
taabut sayu, ilooy na nika-lima ngallaw na. 

24Pag-anu, magpalman na baw Tuhan, yuk na, “Subay 
situ meka jinisan balnyawa, ga kahayop-hayopan ma inipat, 
ma ni jawom tawun, sampay siga mananap ma palele ta' 
gumi.” Dari, lay du magjatu. #Langkap ja' si' mimon 
kahayop-hayopan ma bay pinapayak me' Tuhan sampay 
mimon mananap looy si', pag nda' na, kamahapan na ya. 

26Pag-anu, magpalman na baw Tuhan, yuk na, “Subay 
situ luu me' limbagan tabi, me' pamiki tabi, supaya luu na 
magbayaan mimon kahayop-hayopan ta' junya' sampay ga 
daying, ga manuk-manuk ka mimon balnyawa ma palele 
ta' gumi.” #Dari, ilooy ma lay na Tuhan mapayak 

manusiya' me' limbagan na du. Bay pinapayak me' na lalla 
ka danda, 28bo' da binuwanan kalamat, yuk Tuhan, 
“Hanak-balanak na kam mari kam paeka. Pannoan bi 
junya' ka panubu' bi. Kaam na magpandoy ni tana' tuu 
labbasakayi supaya luu na kapansahaliyan na ningkaam. 
Pagbayaan bi mimon daying ni dilawut, ga manuk-manuk, 
ka mimon sattuwa ma mehe ma diki' ta' junya'.” 

#Maka yuk Tuhan lagi ninsila, “Oy-oy 
tinanom-tinanom ma bigihan sampay mimon buwa'-buwa' 
kayu ma bigihan, basta takakan, dean ku kaam mari luu 
kakan bi. #Damikiyan, dean ku du mimon 
katumbu-tumbuhan ma takakan mari luu balanja' mimon 
kahayop-hayopan mehe diki', ga manuk-manuk sampay ga 
balnyawa ma palele ta' gumi.” 31Pag-anu, pag nda’ Tuhan 
mimon si' sagannap ma bay pinapayak me' na, tud 
kamahapan ya. Dari, pag bay pingka' sangom, pag taabut 
sayu, ilooy na nika-nnom ngallaw na. 
2 IDari, ilooy ma langkap na si' junya' ka langit me' 

mimon-mimon njawom na. 2Pag taabut nika-pitu' 
ngallaw, paddus Tuhan bay mapayak labbasakayi, bo' na 
lay na pahali. 3Pag-anu, lay pinamulliya me' na llaw looy 
nika-pitu', maka lay gi ginalla me' na llaw sutsi', batan ilooy 
na law man na bay pahali paddus na bay mapayak 
mimon-mimon. 4Dari, me' looy na si' salsila waktu junya' 
ka langit bay pinapayak me' Tuhan. 

Waktu Bo' Adam ka Bo' Hawa Bay Pinapayak 


Na, balik-balik ta pa waktu Papu' bay mapayak junya' 
ka langit. “Waktu looy ya' gi luu tomo' katumbu-tumbuhan 
atawa tinanom ni junya' sabap niya' gi bay pina-uwan lahat 
me' Papu' maka ya' lagi luu manusiya' buwat pa tana'. 
#Suga' ndang luu na baw bohe' po' man jawom gumi mase 
kuwit tana". 

7Pag-anu, ilooy ma lay na Tuhan ngaddo' tana' bo 
pinabuwat me' na baran lalla. Pag lupus, bo' na pinahuwa 
me' Tuhan napas na pa sammo lalla looy binuwanan nyawa. 
Dari, ilooy ma llum du lalla looy. 

8Na, ya' gi bay pinapayak lalla looy si', ndang bay na 
Tuhan matomo' tinanom-tinanom ndooy ni Iden huwin pa 
mata Ilaw. Dari, pag luu ja' si' lalla looy, lay na nna” Tuhan 
ndooy. “Ni tinanom-tinanom looy, ndang bay Tuhan 
matomo' jinisan kakayu-kayuhan ma makasulut ni mata 
maka mahap kinakan buwa' na. Ni tangngaan na, luu gi 
duwam poon kayu: Disu, buwa' na katakko' umu 
saumu-umu. Kuwan ilooy disu, buwa' na kabuwan ilmu' 
man toon mahap-maat. 

10Maka njawom tinanom-tinanom looy ni Iden, luu du 
bohe' po'. man jawom tana', poonan disu song man mase 
tinanom looy. Pag po' song looy man Iden, lay na baw dari 
mpat senga. NAwon ilooy disu, Song Pisyon. Bohe' na 
magkulingkongan ngaliyud lata' ni Habila, lahat ma 
mmasan. 12Bo' ndooy na kono' mmas ma porol ka luu gi 
bbug na sampay ga buliga' itom. Awon 1looy nika-duwa, 

Song Gihon, magkulingkongan ngaliyud lata' ni lahat Kus. 
14Awon ilooy nika-tallu na, Song Tigris ngaliyud ni 
panggaan lahat Assul huwin pa mata Ilaw. Kuwan ilooy ma 
nika-mpat, Song Yupretes. 

15Pag-anu, ilooy ma inanna' na me' Papu' lalla looy si' 
ni tinanom Iden noho' ngintu sampay nungguan tinanom 
looy. 16Suga' lay baw ya binandaan me' Papu', yuk na, “Na, 
ni tinanom-tinanom tuu, dari ko mangan buwa'-buwa' kayu 
oy-oy ja', Isuga' daa ja' ko mangan buwa' kayu ma 
kabuwan ilmu' man toon mahap-maat. Bong ko bay 
kakakan, masti' matoy ja' ko.” 

18-20Pag-anu, mimon kahayop-hayopan sampay ga 
manuk-manuk ma ndang bay pinapayak me' Tuhan man 
tana', lay binoo me' na disu-disu pa mman lalla looy noho' 
binuwanan awon. Dari, oy-oy awon bay pinene' me' lalla 
looy, ilooy na awon da. Suga' masi baw ya' luu san disu 
tawop inawonan tukang tabang lalla looy. 

Pag-anu hona'-hona' Papu', “Ya' situ mahap bong 
lalla tuu dangan-dangan na du. Buwatan ku do' ya man 
nabangan iya.” #IDari, bbuwatan Papu', lay matuli lalla looy 
pa laddok. Njawom na tuli, lay nlakkahan me' na kab-kab 
na dalamba bo' nlapat na baw me' na bay limpa' na ka isi 
me' bay tagna' du. #2Kuwan kab-kab looy si', lay na baw 
pinabuwat me' na danda bo' na binoo pa mman lalla looy. 

23Pag takita me' lalla looy, yuk na, “Na, boho' luu disu 
me' aku du, towang na po' man towang ku sampay isi na 

po' man isi ku. Awonan ku ya danda sabap hatiyan na, bay 
kinaddo' man lalla.” 

4Sangkon ina lalla, atas na pasakkat man indu'-mma' 
na, supaya kapagdambuwa' na sila ka nda na bilang disu 
baran sa. 25Na, kuwan lalla looy si' ka nda na, nantang ja' 
sikaruwa, suga' ya' sila iya". 


Katiksaan Manusiya' Sabapan Bo' Adam Ka Bo' Hawa 


2 INa, mimon sattuwa ma bay pinapayak me' Tuhan, so 
na bay landu' akkahan man sikamimon. Dari, ni 
kaalistu so looy, tilaw na ni danda looy, “Bana kilay lay 
kam binandaan le' Tuhan ya' noho' mangan buwa'-buwa' 
kayu san lasa disu ni tinanom tuu?”. 

2Yuk danda looy, “Takakan bilay mimon, 3suga' bay 
kami bandaan Tuhan ya' noho' mangan buwa' kayu looy 
ma ni tangngaan tinanom tuu. San murut, ya' du dari. Bong 
kami kono' bay kakakan atawa murut, matoy kami.” 

4Suga' yuk so looy, “E, ya' baw kam bilay matoy. 
sArapun ngkon kam ilay bay binandaan me' looy, batan 
katoonan Tuhan bong kam bay na kakakan, masti" tomo' 
na pamiki bi sampay sibu' na du kam ka iya toon 
mahap-maat.” | 

6Pag-anu si', nda' danda looy, kagak-gak inanda' 
buwa' kayu looy maka takakan lagi buwa' na. Sari gi, 
kailo-ilo sabap bong ya kono' bay kakakan, parari ya jama 
halul-akka. Dari, ilooy ma lay na ya ngattu' bo' na mangan. 
Pag-anu, lay gi buwanan na lla na batan ndang luu na du 

ni bihing na sampay lay du mangan. ?Pag lupus da mangan, 
sari na pamiki da batan iya' na sila nantang. Dari, lay sila 
nangki-nangki dawun kayu buwat man da napisan baran 
da. 

sPag lamma'-lamma' llaw, luu na takale me da 
bahunus Papu' luman njawom tinanom looy. Pag-anu, ilooy 
ma lay sila palimbu ni kakayuhan ndooy. “Suga” lay 
nlinganan lalla looy me' Papu', yuk na, “Adam, ninggai do' 
tu man nu?” 

10]ya tampung lalla looy si', “Atu ku, Papu'. Pag takale 
ku ja' bahunus nu luman, lay ko patapukan ku batan iya 
ku paawop mman nu nantang.” 

Yuk Papu' baw, “Ongoy subay ko iya sukat ko 
nantang? Lay kam kakakan buwa' kayu ma bay bandaan 
ku kaam ya' noho' kinakan, ha'?” 

12]ya tampung lalla looy si', “Taksi danda looy ma bay 
pabuwat nu sohe' ku, lay muwanan aku. Dari, ilooy man 
ku bay kakakan.” 

13Pag-anu tinilaw na baw me' Papu' danda looy si', 
yuk na, “Ongoy ko bay buwat me' looy?” 

Tampung danda looy baw, “Lay ku ba ndupang le' so 
looy. Ngkon ku bay mangan.” 


Tuhan Ngalabu' Hukuman 


14Dari yuk Papu' ni so looy, “Inaa hati buwatan nu, 
ha'? Subay situ ko minulkaan. Bong kinawonan sattuwa 
atawa kahayop-hayopan, ya' luu lumabi mulka' na man 

ningkau. Labba man batnaa isu-isu ko magkulingkongan 
palele ka. battong nu mari panno' luwa nu me momok 
tana' ngabut sampay nu matoy. ISMaka labba man batnaa 
pagsikagigit ta kam ka danda tuu mag-anak-mpu banta. Pag 
keket nu tikod panubu' na, pag bawos na, pipis sina kok 
nu.” 

16Yuk Papu' na baw man danda looy, “Kuwan kau, 
pakissahan ta ko bisa ni maddi. Tuk-tuk nu maddi masti' 
ngissa ja' ko paddi. San me' looy, amu-amu ya' lakka napsu 
nu ni lla nu maka lla nu magbayaan kau.” 

17Pag-anu yuk na na baw ni si Adam, “Kau, Adam, 
pagka lay ja' ko mme'-mme' ni bitsala nda nu mangan 
buwa' kayu looy ma bay bandaan ku ya' noho' kinakan, 
sumpaan ta ko. Maka sumpa' ku ningkau nna' ku ni jata' 
gumi. Halloman nu llum, nammu du ko balanja', subay do' 
ko bay maghulas-sangsa' buwat pa tana'. 18San luu bay 
pinapayak me' ku tinanom-tinanom halli' balanja' bi, labba 
man batnaa kaaworan na ko kole' sabap limbo na me' 
lumput. '9Subay do' bay tumpa songot nu duhu' bo' nu 
kole' balanja' man tana' ngabut sampay nu dari tana 
pabalik. Bay ko pinarari ka tana', papole' ta du ko pa tana 
pabalik.” 

Pag lupus si', lay inawonan me' si Adam nda na, si 
Hawa, sabap hatiyan awon na, poonan manusiya' 
labbasakayi. 21Maka lay na si Adam ka nda na binuwatan 
pamakoy ka kuwit hayop me' Papu' maka iya gi bay 
mapatukan sila. 

Pinalahi Bo' Adam Ka Bo' Hawa Man Tinanom-Tinanom 
Ni Iden 


22Pag-anu yuk Papu', “Batnaa kararihan lalla looy me' 
kitabi na du, tasayu na na mahap-maat. Subay ya ya' 
pinarari ngattut maka mangan buwa' kayu looy ma 
katakko' umu, taggaha' bong ya bay kakakan, ya' na baw 
ya matoy saumu-umu.” 

23Dari, lay na ga si Adam pinalahi me' Papu' man 
tinanom looy ni Iden bo' na noho' buwat pa tana' ma bay 
man marari iya. 

24Pag lupus si', lay na baw Tuhan noho' siga tukang 
nganjaga katawu-tawu, bangsa sulga' inawonan Serubim, 
pilay huwin pa mata llaw ni tinanom Iden. Maka luu gi bay 
inanna' me' Tuhan katali' akket me' api ngallab na 
maglabaran pa dambila' pa dambila' ngagpangan lan pa 
kayu looy ma buwa' na katakko' umu saumu-umu mari ya' 
luu kapilay. 

